NETFLIX-DOKUMENTTISARJA
NRC:n puheenjohtajan ohjeistuksen pohjalta -
neuvon heitä, jotka saattavat olla erityisen alttiita säteilyn vaikutuksille.
Näitä ovat odottavat äidit sekä esikouluikäiset lapset.
Lähtekää alueelta kahdeksan kilometrin säteellä -
Three Mile Islandin ydinvoimalalta kunnes toisin ilmoitetaan.
PÄIVÄ 3 30. MAALISKUUTA 1979
Tämä ja muut varotoimet -
perustuvat uskomukseeni, ettei koskaan voi olla liian varovainen.
Pysykää sisätiloissa. Sulkekaa ikkunat ja ovet.
Tämä on vain varotoimenpide.
Yritykset ovat sulkeneet omistajien ja työntekijöiden lähdettyä.
Koulut kahdeksan kilometrin säteellä ydinvoimalasta suljettiin toistaiseksi.
Muistan, että luokassa vallitsi täysi kaaos.
Opettajat kokoontuivat käytävällä.
Kuusivuotiaana on puhtaasti utelias.
Mutta heidän kasvoiltaan näki, että tilanne oli huolestuttava.
Tiedän, että äitini soitti kouluun useita kertoja.
Mutta hän ei päässyt läpi.
Meidän käskettiin palata pulpettiin.
Meitä rauhoiteltiin ja meille keksittiin tekemistä.
Bussi hakisi meidät kotiin.
Ikkunasta näkyi vain autoletkoja kaupungista poispäin.
Äänitorvista lähti kaamea meteli.
Oli pakko peittää korvat.
Ihmisiä kulki kadulla valkoisissa asuissaan.
Ajattelin, että se oli kuin Star Warsista. Iskusotilaat.
En käsittänyt, miksi he olivat siellä.
Mitä oikein tapahtuisi?
Neljän piirikunnan pelastuspalveluviranomaiset -
perustivat evakuointikeskuksia lähteville.
Asukkaita 16 kilometrin säteellä -
pyydettiin pysymään toistaiseksi sisätiloissa.
Sulkekaa ovet ja ikkunat.
Avatkaa suosikki radio- tai tv-kanavanne ja odottakaa lisäohjeita.
Thornburgh korosti useasti,
ettei hän tai kukaan muu ollut antanut evakuointikäskyä.
Hän kuitenkin myönsi, että sellainen saattaisi tulla.
Pyydämme kaikkia vain valmistautumaan lähtöön.
Älkää silti vielä lähtekö.
Kukaan ei ole tällä hetkellä vaarassa.
Kuvernööri painotti…
VARAKUVERNÖÖRI
…että kyseessä oli pelkkä varotoimi.
Siitä seurasi juuri se, mitä yritimme välttää.
Paniikki.
Minne menette?
Lähden äitini luo. Minulla ei ole muutakaan paikkaa.
Kunhan pääsen pois. Enkä aio palata.
Onneksi mieheni oli sinä päivänä kotona.
Meillä oli esikouluikäinen lapsi. Sanoin miehelleni,
että meidän on pakko lähteä.
MIDDLETOWNIN ASUKAS
Kipuilin sen kanssa, mitä ottaisin mukaani.
Halusin ehdottomasti ottaa lastemme syntymätodistukset.
Jos joskus joutuisimme eroon, voisin todistaa, että he ovat minun.
Muun muassa sitä ajattelin.
Kun karautimme pihatieltä,
katsoin kaikkea rakastamaani ja mietin, palaisinko koskaan.
Se oli vaikeaa.
Mitä tuumit tuoreimmista uutisista?
Että pitää paeta.
Kun muksuni tulivat kotiin, en halunnut pelästyttää heitä.
Joten sanoin…
MIDDLETOWNIN ASUKAS
…että menemme mummolaan minilomalle.
Halusin saada lapset mahdollisimman kauas tästä hirvityksestä.
Alueen asukkaat eivät jää odottamaan virallista evakuointikäskyä.
Lähes puolet väestöstä on lähtenyt.
Niin moni lähti tänään,
että viranomaiset määräsivät yöksi ulkonaliikkumiskiellon.
Sillä pyritään estämään ryöstelyt.
On selvää,
että keskiviikkoaamun ydinvoimalaonnettomuus -
oli paljon mutkikkaampi ja vakavampi kuin kansalaisille uskoteltiin.
Kun jätimme kotimme, en edelleenkään ymmärtänyt, mitä tapahtui.
Jokin oli selvästi vialla.
Mietin, voisimmeko koskaan palata.
Olisiko kotini yhä olemassa?
Muistan ihmisten kasvot autoissaan.
MIDDLETOWNIN ASUKAS
Kaikkia pelotti.
Virkamiehet paljastivat, että säteily voimalan kupolissa -
ylsi 30 000 remiin tunnissa.
Se on 75 kertaa tappavaa annosta suurempi.
Ja kolmetuhatkertainen ydinreaktorin normaalitasoon verraten.
Radioaktiivinen pilvi kulki tuulen mukana.
Se oli matkalla pohjoiseen, juuri samaan suuntaan kuin mekin.
Nyt kannattaa olla saastumatta.
Jos niin pääsisi käymään,
kannattaa mennä sisälle, riisuutua ja pestä vaatteet…
Kun pääsimme anoppilaan, meidän käskettiin -
riisuutua, käydä suihkussa ja vaihtaa vaatteet.
Muistan, että oloni oli kuin spitaalisella.
Onnettomuuden kolmantena epätodellisena päivänä -
hämmennys, ristiriidat ja kysymykset täyttivät ilman kuin atomihiukkaset.
Kun katsoimme Walter Cronkitea kansallisissa uutisissa,
useimmat meistä olivat järkyttyneitä,
että pikkukaupungillemme kävi näin.
Kaikki eivät silti lähteneet. Jotkut päättivät jäädä.
Emme harkinneetkaan jättävämme Middletownia.
Perheellisenä nuorukaisena varmaan lähtisin.
Ne lähtivät, joille se oli mahdollista.
Monella sitä vaihtoehtoa ei ollut.
Tajusimme,
ettei yhteisö koskaan palaisi entiselleen.
Lukemat ovat pysyneet ennallaan eilisestä.
Menimme mummini luo vain 16 kilometrin päähän Harrisburgista.
Olin hyvin utelias.
Kuuntelin aikuisten keskusteluja ja seurasin tapahtumia.
Tilanne käy yhä hämmentävämmäksi keskiviikkoaamun ilmoituksen jälkeen…
Yhtiön mukaan säteilyvuodot on pysäytetty.
Ydinalan viranomaiset taas sanovat vuotojen jatkuvan.
Se oli musertavaa.
Onko kuvernööri nimennyt vastuuhenkilön tai perustanut työryhmän -
valvomaan erilaisia seuraamuksia…
Hän todennäköisesti kaavailee työryhmän perustamista.
Tiedonhallinta -
osoittautui yhdeksi kriisin suurista haasteista.
Huhuja ja ristiriitaisia tietolähteitä oli tuhansia.
Tarvitsimme uskottavan lähteen, johon ihmiset tiesivät voivansa luottaa.
Niinpä kuvernööri Thornburgh soitti presidentille.
Olin silloin presidentin onnettomuuskontakti.
GLOBAALIEN KYSYMYSTEN KANSLIA
Kuvernööri pyysi presidentti Carterilta -
vastuuhenkilöä, joka valvoisi asiaa käytännössä.
Hän myös puhuisi ainoana lehdistölle.
Presidentti puuttui asiaan…
BENSAA ON RAJALLISESTI
BENSAPUMPUT SULJETTU
…koska energiapolitiikka oli jatkuva huolenaihe.
Tuntui vahvasti, että ydinvoimaa tarvittiin.
Lisäksi hän oli koulutukseltaan ydinteknikko.
Hän palveli ydinlaivastossa.
Ydinvoimalaonnettomuudet ovat tuttuja hra Carterille.
Hän johti 1950-luvun alussa -
laivaston ydinteknikkoharjoittelijana 22 miehen ryhmää -
sulaneeseen reaktorisydämeen Kanadan Chalk Riverissä.
Presidentti vietti sisällä minuutin ja 29 sekuntia -
auttaen reaktorin purussa.
Hän suhtautui luottavaisesti teknologian eheyteen.
Presidentti lähetti henkilökohtaisen edustajansa,
hra Harold Dentonin, NRC:n operatiivisen johtajan,
minun ja asiantuntijoidemme avuksi -
valvomaan tilannetta ja pitämään kansalaiset ajan tasalla.
Harold Dentonia pidettiin NRC:ssä…
OSAVALTION POLIISI
…yhtenä pätevimmistä henkilöistä paikan päällä.
OPERAATTORI
Hän edusti Jimmy Carteria ydinvoimalalla.
Tarkoitus oli arvioida tilannetta laitoksella -
ja täsmentää presidentille, mitä oli meneillään.
Olemme huolissamme polttoaineen tilasta sydämessä.
Reaktoriastiassa on lisäksi kupla.
Mahdollisia muutoksia ytimen hydrauliikassa on tarkkailtava.
Denton kertoi, että reaktorin sisällä oli vetykupla.
Valvomatta se voisi räjähtää.
Ja ensimmäistä kertaa koko tänä aikana -
minua alkoi oikeasti pelottaa.
Sillä vetykuplan seuraukset olisivat potentiaalisesti tuhoisat.
CBS Reports. Vaara Three Mile Islandissa.
Tilanne ydinreaktorissa on tällä hetkellä vakaa -
mutta hyvin vaarallinen.
Reaktoriastian yläosaan muodostui kupla radioaktiivista kaasua.
Onnettomuudesta paljastui uusi vaihe.
Vetykaasukupla -
muodostui ydinvoimalan sydämeen.
YDINFYYSIKKO
Ja seuraukset olivat tuntemattomat.
Vety räjähtää.
Näin ollen itse reaktorin sisällä oli räjähdysriski.
Näin muuten kävi Tšernobylissa.
Vetykaasuräjähdys räjäytti reaktorin katon kappaleiksi.
Näin säteilyä vapautui ympäristöön.
Se onnettomuus sattui vuonna 1986.
Vuosisatojen ajan Tšernobylin lähiseutu on osittain kokonaan suljettu.
Reaktoriastian kupla on pääosin vetyä.
Näin ollen jos astiassa on happilähde sekä sytytyslähde, kupla voi palaa.
Kuultuani vetykuplasta tajusin,
että voisimme hyvinkin menettää kaiken.
Kaikki, minkä eteen olimme uurastaneet…
Kaikki olisi poissa.
…ajan tasalla voimalan ongelmasta.
Kuinka vaarallinen se on? Voiko Kiina-ilmiö toteutua?
Onko suurkatastrofi mahdollinen?
Kiina-ilmiötä ei voida koskaan sulkea pois.
Se on sisällytetty laskelmiin.
Katastrofaalinen sydämen sulamisonnettomuus voisi johtaa -
kymmeniin tuhansiin kuolemiin, satoihin tuhansiin syöpätapauksiin -
sekä tuhansien neliökilometrien saastumiseen.
Tri Lapp? -Tähän liittyen…
Olin kauhuissani.
Keski-Pennsylvaniassa ei ollut turvallista paikkaa.
Selviytymismahdollisuutemme edes 65 kilometrin päässä -
olivat ehkä kiikun kaakun.
Kaikki pelkäsivät ydinvoimaa -
kuultuaan vetykuplan räjähdysvaarasta reaktorissa.
Ydinsääntelykomissio ja laitos -
munasivat viestintäpuolen pahasti.
Ei vain keskenään vaan ulospäin.
He jättivät ihmiset pelon valtaan miettiessään seuraavaa liikettään.
On siis olemassa etäinen mutta todellinen mahdollisuus -
sydämen sulamiseen Three Mile Islandin ydinvoimalassa.
PÄIVÄ 4
Henkilökunta tutkii edelleen,
kuinka paljon räjähdykseen on aikaa ja ovatko lämpötilat…
Se oli äärimmäisen hermostuttava lauantai.
Tutkijat pelkäävät, että reaktorin 315-asteinen polttoaine -
riittää räjäyttämään kaasukuplan.
Ongelmamme oli lähes pelkästään matemaattinen.
Meidän oli odotettava, että asiantuntijat selvittäisivät,
oliko kupla aidosti vaarallinen.
Tuhat ydintutkijaa ja -teknikkoa,
jotka tulivat paikalle pelastamaan reaktorin,
ratkovat yhä useita ongelmia.
Teknikoita hälytettiin ympäri maailmaa.
"Mitkä ovat vaarat? Miten tilanne puretaan?"
Ydinvoiman tulevaisuus oli vaakakupissa.
Yksi hallituksen tutkimus arvioi,
että 45 000 kuolisi ja neljännesmiljoona vammautuisi.
Sen mahdollisuuden pohjalta viranomaiset harkitsevat evakuointia.
Ja ylimmillä tasoilla keskusteltiin miljoonien ihmisten evakuoimisesta.
Elimme keskellä pahinta mahdollista skenaariota.
Virkamiesten mukaan tilanne on vakaa, mutta faktoista on erimielisyyttä.
Asiantuntijat eivät onnistu päättelemään vetykuplan kokoa.
Tiesin, että osassa NRC:tä mielipiteet rakoilivat siitä,
mitä oikein oli meneillään.
"Se voi räjähtää." "Pitäisikö ihmisten lähteä?"
Sukulaiseni soittelivat Philadelphiasta.
"Olemme tuulen alapuolella. Pitäisikö mennä New Yorkiin?"
Käskin olla hoppuilematta.
Ydintutkijat eivät voi poistaa reaktorin vaarallista vetykaasukuplaa -
ilman edes pientä sydämen sulamisen riskiä.
Teimme analyysia ja työstimme ongelmaa riskisuhdetta kartoittaen.
Mutta riskistä tuli hyvin tunnepitoinen.
Ja tilanne voi villiintyä, etenkin julkisessa mediassa.
Nykyisissä olosuhteissa happi päässee hitaasti vetykuplaan.
Mitä enemmän happea, sitä suurempi vetyräjähdysvaara on.
Kaksi vaaraa säilyy. Yksi on loukussa oleva kaasukupla.
Toinen radioaktiivisen aineen kerääntyminen suojarakennukseen.
Lauantai-illan poliisitiedote…
LEHDISTÖSIHTEERI
…juoksi tv-ruudun alalaidassa.
"Reaktorin vetykupla osoittaa merkkejä räjähdysalttiudesta."
…merkkejä räjähdysalttiudesta.
NRC:n puheenjohtaja sanoi,
että ihmiset voisi olla viisasta evakuoida alueelta.
Samassa 25 toimittajaa ryntäsi toimistoni ovista.
"Pitäisikö meidän lähteä?" he tivasivat.
Yksi heistä jopa itki.
Paniikki oli käsinkosketeltava.
Ahdistuksen kasvaessa moni on muuttanut väestösuojiin -
kuten tämä urheiluareena 18 kilometrin päässä voimalalta.
En käsittänyt mitään ja yritin saada vastauksia.
"Kuolemmeko me?"
Roikuimme reunalla rystyset valkoisina.
Mitä voimalalle tapahtuu? Räjähtääkö se kuin ydinpommi?
Mitä sulaminen oikeasti tarkoittaa?
Pelko kasvoi entisestään, sillä pelkäsimme tuntematonta.
Se ei ehkä näy nyt.
Mutta miltä näyttää 25 vuoden päästä, jos sille altistuu.
Vaimoni oli raskaana.
Menin evakuointikeskukseen kuvernöörin ja perheeni kanssa.
Halusimme lopettaa huhut, jotka järkyttivät -
ja vain lisäsivät pelkoa.
Mitä vaaroja on jäljellä? Kuinka vaarallinen tilanne on?
Vain jos nykyiset toimenpiteet eivät pure,
turvaudumme muihin vaihtoehtoihin.
Huoli vetykuplasta vain kasvoi.
Kuvernööri Thornburgh ilmoitti presidentille -
haluavansa liittovaltion hallituksen suosituksen.
Hän halusi tietää,
pitäisikö kahdeksan kilometrin varoevakuointia laajentaa -
ison mittakaavan 360 asteen evakuointiin.
Huolenaiheena oli pitkäkestoinen vaikutus ydinteollisuuteen.
Päätös oli vaikea -
epäselvän tiedon valossa.
Presidentti päätti myöhään lauantaina,
että hänen tärkein tehtävänsä oli vierailla voimalassa -
rauhoitellakseen kansaa.
PÄIVÄ 5
Rukoilemme Jumalaa varjelemaan meitä kaiken epäselvyyden keskellä -
ja näinä epävarmoina aikoina.
Luotamme, ettei Herra anna käydä mitään tämän pahempaa.
Presidentti Carterin saapuessa -
tilanne oli edelleen melko kaoottinen.
Vetykupla saattaisi räjähtää.
Mutta presidentin vierailu voimalalla -
vahvisti, että hän oli ydinteollisuuden puolella.
Hän osoitti, ettei ydinvoima ole pahasta.
Presidentti Carterin ydinvoimalavierailun tärkein tehtävä -
oli vakuuttaa kansalle, ettei syytä huoleen ollut.
Halusin tänään ennen kaikkea -
oppia presidenttinä mahdollisimman paljon -
Three Mile Islandin ydinvoimalan ongelmista.
Haluan vakuuttaa alueen asukkaille,
että kaikki mahdollinen tehdään ongelmien käsittelemiseksi.
Presidentti Carter yritti selittää,
että homma oli hyvissä käsissä eikä vaaraa ollut.
Kun presidentti lähti voimalalta,
Harold Dentonin henkilökunta kävi läpi laskelmansa.
Niitä perattiin edestakaisin.
Vasta kun virhe löytyi,
voitiin vahvistaa, ettei vetykupla aiheuttanut vakavaa uhkaa.
Ovatko seudun ihmiset vaarassa?
Tänään ei ole välitöntä vaaraa.
Tilanne on vakautettu.
Mutta on tärkeää, että sydän sammutetaan kupla huomioon ottaen…
Olin valtavan huojentunut.
Selätimme tilanteen ilman kuolonuhreja.
Välitön kriisivaihe oli mielestäni ohi.
Tämä ydinonnettomuus huolestuttaa meistä jokaista.
Ansaitsette selonteon, ja sen tulette saamaan.
Olen ohjeistanut riippumatonta presidentin asiantuntijakomiteaa -
tutkimaan onnettomuuden syitä.
Komitea tarjoaa suosituksia,
jotta voisimme parantaa ydinvoimaloiden turvallisuutta.
PÄIVÄ 7
Onnettomuus alkoi viikko sitten tänään -
Pennsylvanian Three Mile Islandin atomivoimalaitoksella.
Vaurioitunut voimala päästää yhä hiukan radioaktiivisuutta ympäröivään ilmaan.
Valtion tutkijat mittasivat helikoptereissa säteilyä,
joka vuotaa yhä voimalasta.
Vety piti saada pois reaktorista.
He keksivät menetelmän,
jolla voitiin laskea pois muun muassa jalokaasuja.
Se madaltaisi painetta.
Ydinvoimalasta edelleen odotettavissa oleva säteilyvuoto -
on johtanut moniin seurauksiin.
Joka kerta kun paineventtiili avattiin,
ympäristöön vapautui hallitsemattomasti säteilyä.
Vaihtoehtoa ei ollut.
Se oli pakko tehdä.
VAARALLINEN VETYKUPLA HÄVIÄÄ
Mille altistuin lasteni kanssa kolmen päivän ajan?
KOMITEAN JULKINEN KUULEMINEN
Met-Ed ja NRC ovat olleet vastuuttomia.
Miten näin voi edes käydä?
Ja…
Toivon, ettemme muutu tilastoiksi -
kymmenen tai 30 vuoden päästä. Mutta niin väistämättä käy.
Oletteko kokeneet syöpäkuoleman?
Minä olen.
Jos niin käy pojalleni, vaimolleni tai minulle, se on väärin.
Yritimme määritellä pitkään ja hartaasti, kuinka paljon säteilyä -
vapautui edelleen ilmakehään.
YDINSÄÄNTELYKOMISSIO
Läheisessä pakettiautossa valtion tutkija analysoi tietokoneella -
ilma-, vesi- ja kasvinäytteitä.
Meille kerrottiin, ettei taso ollut merkittävä alueen ihmisten terveydelle.
Liittovaltion lääkintälaitoksen mukaan -
Harrisburgin seudun asukkailla ei ole hätää.
Emme odota syöpäkuolemien lisääntyvän seudulla säteilyaltistuksen seurauksena.
Ydinasiantuntijan mukaan -
huolestuttavat raportit aiheuttivat enemmän psykologista haittaa -
kuin säteily seitsemän päivän jännitysnäytelmän aikana.
Fakta on, etteivät mittaukset missään vaiheessa -
osoittaneet tasoja, jotka olisivat vaarallisia terveille ihmisille.
Alalla oli kiire vapautua vastuusta välittömästi onnettomuuden jälkeen.
MIDDLETOWNIN ASUKAS
Paras mittavälineemme ovat valitettavasti ihmiset.
Jos ei katso, ei löydä.
Monet monitorit -
eivät kyenneet havaitsemaan vapautuneen säteilyn määrää.
Jokainen säteilyannos on liikaa.
NEUROBIOLOGI
Vähän säteilyä tekee vähän hallaa, enemmän tekee enemmän hallaa.
Kukaan ei tiedä tarkalleen, kuinka paljon säteilyä vapautui.
Koska lukuja ei ole.
Arvioidut säteilyvahingot Three Mile Islandissa -
jättävät huomiotta monenlaiset muuttujat.
Jokainen, joka väittää tietävänsä, paljonko säteilyä onnettomuudesta seurasi,
on joko valehtelija tai houkka.
Jäänteitä radioaktiivisesta jodista löytyi alueen maitonäytteistä.
Hershey ei ole käyttänyt uutta maitoa ja testaa tuotteidensa radioaktiivisuutta.
Myös voimalan jäteveden laskupaikoilta on mitattu radioaktiivista jodia.
Kun palasimme evakuoinnin jälkeen, halusin mennä venerampille.
Siellä oli ennen kiva heitellä kiviä.
Muistan nähneeni läjäpäin kuolleita kaloja.
Niitä lojui pitkin joen penkkaa.
Epäilin, että sinne päässeet päästöt -
olivat voimakkaampia kuin annettiin ymmärtää.
Ihmiset suhtautuivat tapahtuneeseen yhä epäluuloisesti.
Kymmenen päivän jälkeen kuvernööri poisti onnettomuusajan määräyksensä.
Koulut avattiin -
ja odottavat äidit palasivat koteihinsa 8 kilometrin säteellä.
Kaikki näytti ja vaikutti normaalilta.
Mutta kun palasimme, kaikki oli edelleen epävarmaa.
Vietin aikaa voimalan lähistöllä.
Tiettyinä päivinä suussa maistui metalli.
Olimme kolme päivää voimalaa vastapäätä ja kurkkuun koski.
Kaikilla sillä alueella oli ollut kurkkukipua.
Poikani ilmoitti oksentaneensa.
Se oli uskomatonta vihreää limaa.
Pelästyin todella.
Soitin heti lastenlääkärillemme, joka vastasi:
"Joyce, olen ymmälläni."
Siihen aikaan lukioikäinen tyttö -
oli ollut ulkona keskiviikkona, torstaina ja perjantaina -
pyöräilemässä koko päivän Middletownissa.
Ihossa näkyi vaurioita.
Kun kaivaa syvemmältä ja jututtaa asukkaita,
suussa maistui metalli, silmiä kaihersi, oli ripulia ja oksentamista.
Ne olivat merkkejä säteilyaltistuksesta.
Säteilyllä on pitkäaikaisia terveyshaittoja,
jotka voivat johtaa syöpään.
Middletownin 11 000 asukasta -
pelkää terveytensä ja turvallisuutensa puolesta.
Ennen onnettomuutta elin omassa kuplassani.
En murehtinut säteilystä, vaaroista tai mistään.
En mistään.
Ottakaa esite matalan tason säteilystä.
Kun sellaista sattuu omalle kohdalle,
että voi menettää kaiken.
Lasten elämä oli vaarassa.
HÄÄTÄKÄÄ MET-ED
Tiesin, että minun oli herättävä todellisuuteen.
Oli aika opiskella asiaa ja nähdä, mitä oikeasti tapahtui.
HAUDATKAA MET-ED, ÄLKÄÄ MEITÄ!
Harrisburgin mittakaavassa väkeä oli paljon Capitolin etuportailla.
Protestoijista toimintakyvytön ydinvoimala tulisi sulkea lopullisesti.
Ihmiset alkoivat vastustaa ydinvoimaa.
Sellaista ei sanottu tavallisesti meidän yhteisössämme.
Kaltaisessamme yhteisössä se oli kai osa ongelmaa.
Tavallinen kansalainen ei kyseenalaistanut ydinvoimaa.
Three Mile Island Alert järjesti päivän tapahtuman.
Three Mile Island Alert organisoitiin vuonna 1977 ydinvoimahuolen ympärille.
Olimme marginaalissa.
Onnettomuus ja sulaminen -
saa ihmiset takuulla barrikadeille.
Aikoinaan uskoin valtion virkamiehiä.
Nyt se on yhtä tyhjän kanssa.
Tämän takia olemme täällä.
Aloin käydä kokoontumisissa.
NRC:kin tulisi paikalle.
He sanoivat heti alkuun, että lastemme saama säteily -
oli verrattavissa tupakkaan tai lasilliseen viiniä.
Pennsylvanian osavaltiossa ei anneta lapsille viiniä ja tupakkaa.
Miksi siihen verrattava säteily sallitaan?
Yli 300 asukasta vaati kaupunginvaltuuston tilille.
Otamme kaikki seikat harkintaan.
Kierreltyäni eri kokouksissa huomasin,
että NRC vastasi yhteen kysymyksistä yhdellä tavalla.
Ja toisessa kokouksessa vastaus samaan kysymykseen olikin tyystin toinen.
Viranomaiset painottavat, ettei asukkailla ole syytä huoleen.
Päättelin, että he joko valehtelevat -
tai eivät tiedä, mitä tekevät.
Pelko tulevasta synnytti vahvan ydinasevastaisen liikkeen.
Ei ydinaseita!
Kiina-ilmiön todellinen viesti on,
että jos jätämme jatkossakin terveytemme ja turvallisuutemme -
laitosjohtajien käsiin, joiden päätavoitteena on maksimoida voitot,
näemme lisää Harrisburgeja.
Maassa valtoimenaan leviävä syöpäepidemia vain laajenee.
KRYPTON-85 TAPPAA
Muistan lukiovuoden 1965. Vietnamin sota oli täydessä vauhdissa.
Vastustin mielenosoittajia.
JYRKKÄ EI SÄTEILYLLE
Porukka marssi Pennsylvania Avenuella kyseenalaistamassa hallitusta.
Todella törkeää.
Vaaleanpunaiset lasit riuhtaistiin kasvoiltani.
Se muutti minut.
Muutuin kotiäidistä aktivistiksi.
Ja marssin samoja katuja Pennsylvania Avenuella -
vastustaen Three Mile Islandin seuraamuksia.
Tämänpäiväinen on tärkeämpää kuin käsitellä rasismia…
KANSALAISOIKEUSAKTIVISTI
…seksismiä tai nälkää.
Nälän sentään tuntee.
Sodan näkee. Rasismin tuntee.
Säteilyä ei näe eikä haista.
Eräänä päivänä huomaan olevani tuhoon tuomittu!
Three Mile Islandin onnettomuus -
on kiihdyttänyt keskustelua ydinvoiman turvallisuudesta.
Tämä saattaa kyseenalaistaa koko ydinteollisuuden tulevaisuuden.
LOKAKUU 1979 KUUSI KUUKAUTTA ONNETTOMUUDEN JÄLKEEN
Presidentin Three Mile Islandia tutkiva komitea -
esitti tänään loppuraporttinsa.
Kaikki avainhenkilöt tulivat kuulemiseen.
Myös miehet ohjaimissa, kun valo alkoi vilkkua.
Jokaista pyydettiin selostamaan osallisuutensa tilanteen eskaloitumiseen.
VALVOMON OPERAATTORI
Minä sammutin alun perin reaktorin jäähdytysvesipumput.
Minusta se…
VUOROPÄÄLLIKKÖ
…ettei varoventtiilin huomattu olleen -
yhä osittain tai kokonaan auki, lienee suurin tapahtuma.
Ennen Three Mile Islandia luotettiin,
että operaattori avustaa ongelman sattuessa.
Selvisikin, että operaattori,
joka mielestään toimi hyvää tarkoittaen,
haittasikin teoillaan sydämen jäähdyttämistä.
Säädin korkeapainepumppausta.
OPERAATTORI
Heitä ei ollut koulutettu sellaisiin olosuhteisiin.
Väärää viestintää ja väärinkäsityksiä oli paljon.
He olivat siis ymmällään.
Kuitenkin siinä hetkessä jokainen toimi niin kuin parhaaksi näki.
Useat onnettomuuden mittaan tehdyt virheet olivat inhimillisiä.
Väärin menneestä kuudesta asiasta noin neljä ja puoli oli inhimillisiä.
Yksi johtui laiteviasta ja yksi ehkä suunnitteluvirheestä.
Presidentin komitea kertoi yhden lausunnon järkyttäneen puheenjohtajaa.
Ennen Three Mile Islandia havaittiin toistuvia ongelmia -
Babcock & Wilcoxin reaktorien paineventtiileissä.
Tämän olisi pitänyt varoittaa onnettomuusriskistä.
Aiemmin NRC:lle muotoutui filosofia reaktoriturvallisuudesta.
Onnettomuuksia ei voisi sattua.
Jim Creswell oli NRC:n tarkastaja,
joka lähetettiin tutkimaan tapahtumasarjaa…
YDINSÄÄNTELYKOMISSAARI
…Davis-Bessen ydinvoimalassa Ohiossa.
REAKTORIT
Varsinaista onnettomuutta ei sattunut,
mutta läheltä piti -tilanne herätti huolta.
Creswell pyysi tavata minut venttiiliongelmien tiimoilta.
Tapasimme vain kuusi päivää ennen Three Mile Islandin onnettomuutta.
Pidin ongelmia tietenkin vakavina.
Kyhäsimme muistion,
jossa pyydettiin, että asiaa pidettäisiin kiireellisenä NRC:n pääkonttorilla.
ÄÄRIMMÄISIÄ VAIKEUKSIA HALLITA VOIMALAA.
Valitettavasti saimme vastauksen onnettomuuden toisena päivänä.
"Tästä sekvenssistä ei tarvitse murehtia."
PÄÄTELTIIN, ETTEI TARKISTAMATTOMIA TURVALLISUUSKYSYMYKSIÄ OLLUT.
Tietenkin NRC ja kaikki toivoivat, että Davis-Bessen tapahtumaa -
olisi ymmärretty laajemmin ennen Three Mile Islandia.
Tutkinnasta huolimatta -
NRC ei lähteiden mukaan ottanut Jim Creswellin huolia vakavasti.
Kyselyn tarkoituksena oli ongelman ratkaisemisen sijaan hiljentää Creswell.
Päiviä ennen Three Mile Islandin sydämen sulamisonnettomuutta -
Jim Creswell yritti varoittaa, eikä kukaan kuunnellut.
…ettei onnettomuuksia voisi sattua.
Three Mile Island oli vältettävissä. Onnettomuus oli turha.
Jos NRC ja ydinvoima-ala vain kuuntelisi työntekijöitään.
Ehkäpä filosofia muuttuu Three Mile Islandin myötä.
Mutta turvallisuuskulttuuria ei ole.
On vain tuloksen tekemisen kulttuuri.
Tärkeintä on tehdä toiminnasta kannattavaa keinolla millä hyvänsä.
Oikeasti presidentin komitean tutkimus -
Three Mile Islandin onnettomuuden vakavuudesta oli kaunisteltua.
Kiitoksia.
Komitea löysi hyvin vakavia puutteita -
tavassa, jolla hallitus ja laitosala säätelevät ja hallinnoivat ydinvoimaa.
Emme silti voi sulkea ovia ydinvoimalta Yhdysvalloissa.
Presidentin komitea on antanut meille -
sekä maan kansalaisille selkeän viestin ydinvoimasta.
Jatkakaa.
YDINTEOLLISUUDEN EDUSTAJA
Mutta jatkakaa varoen.
Ydinonnettomuuden liepeillä kamppaillaan asian kanssa edelleen.
He eivät selvästi käsittäneet alkuunkaan yhteisömme todellisuutta.
USA:N DEMOKRATIA KUOLI 28.3.1979
Paikalliset asukkaat ja virkamiehet tervehtivät komissaareja raivoissaan.
Vihan ja turhautumisen tunsi ilmassa.
Mikä on meidän arvomme päätöksissä vai onko sitä ollenkaan?
Kun puhutaan tulevaisuudesta ja lastemme elämistä,
lapsenlapsista ja tulevista sukupolvista…
Se on todella karua.
Tänään julkaistussa ydinalan tutkimuksessa selvisi,
että Three Mile Islandin onnettomuus ajoi 44 000 ihmistä kodeistaan.
Se maksoi 18,2 miljoonaa dollaria -
evakuointikuluina ja menetettyinä palkkoina.
Kun tulipalot ja hurrikaanit ovat ohi,
voi palata kotiin ja rakentaa uudelleen.
Me palasimme takaisin ongelman keskelle.
Voisin joko hyväksyä annetun ja mennä virran mukana -
tai ottaa kohtaloni omiin käsiini.
Halusin tietää totuuden.
Presidentti Carterin vierailusta huolimatta ja vetykuplan jälkeen -
Three Mile Islandin onnettomuusskenaario -
teki valtavan kolhun ydinteollisuuteen.
Mutta kukaan ei tiennyt, kuinka vakavasti reaktori vaurioitui.
HEINÄKUU 1982 KOLME VUOTTA ONNETTOMUUDEN JÄLKEEN
Tähän asti asiantuntijat vain arvailivat ydinvoimalalle aiheutuneita vahinkoja.
Tänään teknikot saavat ensikäden todisteita siitä,
mitä reaktorisydämessä todella tapahtui.
Heinäkuussa 1982 teimme toimenpiteen, jota sanoimme "pikavilaukseksi".
Lähetimme säteilyvalvontalaitteet -
ja kameran sydämeen tutkiaksemme vahingot.
Teknologiapuolella väiteltiin sydämeen kohdistuneen vaurion määrästä.
Tarkkailimme suoraa kuvaa ja ääntä.
Kun laitteet laskettiin, huoneessa vallitsi täysi hiljaisuus.
Molemmat kaapelit laskeutuvat.
Olemme edenneet 60 senttiä.
Lähestymme 1,2 metriä.
Siinä kohtaa alkoi jännittää.
Ja 1,5 metriä. Hidasta. Katsotaan onnistuuko.
Selvä. Hidastan vähän. -Hitaasti.
Valoa on paljon. Saammeko…
Kaunis kuva, Norman.
Olisi kiva tietää, mikä hitto se on.
Selvisi, että sydämen ylempi puolikas -
oli romahtanut itsensä päälle.
Se oli sulaa sotkua.
Reaktori oli vaurioitunut paljon pahemmin -
kuin kukaan arvasikaan.
Se oli uskomatonta.
Sydän oli suunnattoman vaurioitunut.
Kun jäähdytysvesi loppui,
sydän oli paljastunut ja sulanut siinä kohtaa.
Olimme siis ehkä 30 minuutin päässä katastrofista,
jossa höyryräjähdys olisi räjäyttänyt koko reaktorin säpäleiksi.
Kolmekymmentä minuuttia. En tajunnut, että niin vähän.
Hyvä jumala.
Sehän oli täysi katastrofi.
Three Mile Islandin onnettomuus -
oli pahin ydinonnettomuus koskaan Amerikan maaperällä.
Emme silti tienneet, että vastassamme oli toinen skenaario,
joka voisi olla paljon vaarallisempi kuin itse onnettomuus.
Tekstitys: Katariina Uusitupa